◄ T'hilim 67 ►
Psalm 67 WLC 1 למנצח בנגינת מזמור שיר׃ אלהים יחננו ויברכנו יאר פניו אתנו סלה׃ 2 לדעת בארץ דרכך בכל־גוים ישועתך׃ 3 יודוך עמים ׀ אלהים יודוך עמים כלם׃ 4 ישמחו וירננו לאמים כי־תשפט עמים מישור ולאמים ׀ בארץ תנחם סלה׃ 5 יודוך עמים ׀ אלהים יודוך עמים כלם׃ 6 ארץ נתנה יבולה יברכנו אלהים אלהינו׃ 7 יברכנו אלהים וייראו אתו כל־אפסי־ארץ׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub