◄ T'hilim 54 ►
Psalm 54 WLC 1 למנצח בנגינת משכיל לדוד׃ בבוא הזיפים ויאמרו לשאול הלא דוד מסתתר עמנו׃ אלהים בשמך הושיעני ובגבורתך תדינני׃ 2 אלהים שמע תפלתי האזינה לאמרי־פי׃ 3 כי זרים ׀ קמו עלי ועריצים בקשו נפשי לא שמו אלהים לנגדם סלה׃ 4 הנה אלהים עזר לי אדני בסמכי נפשי׃ 5[ישוב כ] (ישיב ק) הרע לשררי באמתך הצמיתם׃ 6 בנדבה אזבחה־לך אודה שמך יהוה כי־טוב׃ 7 כי מכל־צרה הצילני ובאיבי ראתה עיני׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub