◄ T'hilim 3 ►
Psalm 3 BHS 1 מזמור לדוד בברחו מפני אבשלום בנו׃ יהוה מה־רבו צרי רבים קמים עלי׃ 2 רבים אמרים לנפשי אין ישועתה לו באלהים סלה׃ 3 ואתה יהוה מגן בעדי כבודי ומרים ראשי׃ 4 קולי אל־יהוה אקרא ויענני מהר קדשו סלה׃ 5 אני שכבתי ואישנה הקיצותי כי יהוה יסמכני׃ 6 לא־אירא מרבבות עם אשר סביב שתו עלי׃ 7 קומה יהוה הושיעני אלהי כי־הכית את־כל־איבי לחי שני רשעים שברת׃ 8 ליהוה הישועה על־עמך ברכתך סלה׃ Hebrew OT: BHS (Consonants Only) The text has been made available for scholarly, non-commercial applications. Please see the complete user declaration. For comparative study, where possible, chapter and verse numbers on Bible Hub sites are mapped to the traditional convention used by the KJV, NASB, NIV and others. Bible Hub