◄ T'hilim 108 ►
Psalm 108 WLC 1 שיר מזמור לדוד׃ נכון לבי אלהים אשירה ואזמרה אף־כבודי׃ 2 עורה הנבל וכנור אעירה שחר׃ 3 אודך בעמים ׀ יהוה ואזמרך בל־אמים׃ 4 כי־גדול מעל־שמים חסדך ועד־שחקים אמתך׃ 5 רומה על־שמים אלהים ועל כל־הארץ כבודך׃ 6 למען יחלצון ידידיך הושיעה ימינך וענני׃ 7 אלהים ׀ דבר בקדשו אעלזה אחלקה שכם ועמק סכות אמדד׃ 8 לי גלעד ׀ לי מנשה ואפרים מעוז ראשי יהודה מחקקי׃ 9 מואב ׀ סיר רחצי על־אדום אשליך נעלי עלי־פלשת אתרועע׃ 10 מי יבלני עיר מבצר מי נחני עד־אדום׃ 11 הלא־אלהים זנחתנו ולא־תצא אלהים בצבאתינו׃ 12 הבה־לנו עזרת מצר ושוא תשועת אדם׃ 13 באלהים נעשה־חיל והוא יבוס צרינו׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub