◄ Hoshea 6 ►
Hosea 6 BHS 1 לכו ונשובה אל־יהוה כי הוא טרף וירפאנו יך ויחבשנו׃ 2 יחינו מימים ביום השלישי יקמנו ונחיה לפניו׃ 3 ונדעה נרדפה לדעת את־יהוה כשחר נכון מוצאו ויבוא כגשם לנו כמלקוש יורה ארץ׃ 4 מה אעשה־לך אפרים מה אעשה־לך יהודה וחסדכם כעןן־בקר וכטל משכים הלך׃ 5 על־כן חצבתי בנביאים הרגתים באמרי־פי ומשפטיך אור יצא׃ 6 כי חסד חפצתי ולא־זבח ודעת אלהים מעלות׃ 7 והמה כאדם עברו ברית שם בגדו בי׃ 8 גלעד קרית פעלי און עקבה מדם׃ 9 וכחכי איש גדודים חבר כהנים דרך ירצחו־שכמה כי זמה עשו׃ 10 בבית ישראל ראיתי [כ שעריריה] [ק שערוריה] שם זנות לאפרים נטמא ישראל׃ 11 גם־יהודה שת קציר לך בשובי שבות עמי׃ ף Hebrew OT: BHS (Consonants Only) The text has been made available for scholarly, non-commercial applications. Please see the complete user declaration. For comparative study, where possible, chapter and verse numbers on Bible Hub sites are mapped to the traditional convention used by the KJV, NASB, NIV and others. Bible Hub