◄ T'hilim 87 ►
Psalm 87 WLC 1 לבני־קרח מזמור שיר יסודתו בהררי־קדש׃ 2 אהב יהוה שערי ציון מכל משכנות יעקב׃ 3 נכבדות מדבר בך עיר האלהים סלה׃ 4 אזכיר ׀ רהב ובבל לידעי הנה פלשת וצור עם־כוש זה ילד־שם׃ 5 ולציון ׀ יאמר איש ואיש ילד־בה והוא יכוננה עליון׃ 6 יהוה יספר בכתוב עמים זה ילד־שם סלה׃ 7 ושרים כחללים כל־מעיני בך׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub