◄ T'hilim 28 ►
Psalm 28 WLC 1 לדוד אליך יהוה ׀ אקרא צורי אל־תחרש ממני פן־תחשה ממני ונמשלתי עם־יורדי בור׃ 2 שמע קול תחנוני בשועי אליך בנשאי ידי אל־דביר קדשך׃ 3 אל־תמשכני עם־רשעים ועם־פעלי און דברי לום עם־רעיהם ורעה בלבבם׃ 4 תן־להם כפעלם וכרע מעלליהם כמעשה ידיהם תן להם השב גמולם להם׃ 5 כי לא יבינו אל־פעלת יהוה ואל־מעשה ידיו יהרסם ולא יבנם׃ 6 ברוך יהוה כיש־מע קול תחנוני׃ 7 יהוה ׀ עזי ומגני בו בטח לבי ונעזרתי ויעלז לבי ומשירי אהודנו׃ 8 יהוה עז־למו ומעוז ישועות משיחו הוא׃ 9 הושיעה ׀ את־עמך וברך את־נחלתך ורעם ונשאם עד־העולם׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub