◄ Mashali 13 ►
Proverbs 13 BHS 1 בן חכם מוסר אב ולץ לא־שמע גערה׃ 2 מפרי פי־איש יאכל טוב ונפש בגדים חמס׃ 3 נצר פיו שמר נפשו פשק שפתיו מחתה־לו׃ 4 מתאוה ואין נפשו עצל ונפש חרצים תדשן׃ 5 דבר־שקר ישנא צדיק ורשע יבאיש ויחפיר׃ 6 צדקה תצר תם־דרך ורשעה תסלף חטאת׃ 7 יש מתעשר ואין כל מתרושש והון רב׃ 8 כפר נפש־איש עשרו ורש לא־שמע גערה׃ 9 אור־צדיקים ישמח ונר רשעים ידעך׃ 10 רק־בזדון יתן מצה ואת־נועצימ* חכמה׃ 11 הונ* מהבל ימעט וקבץ על־יד ירבה׃ 12 תוחלת ממשכה מחלה־לב ועץ חיים תאוה באה׃ 13 בז לדבר יחבל לו וירא מצוה הוא ישלם׃ 14 תורת חכם מקור חיים לסור ממקשי מות׃ 15 שכל־טוב* יתן־חן ודרך בגדים איתן׃ 16 כל־ערום יעשה בדעת וכסיל יפרש אולת׃ 17 מלאך רשע יפל ברע וציר אמונים מרפא׃ 18 ריש וקלון פורע מוסר ושומר תוכחת יכבד׃ 19 תאוה נהיה תערב לנפש ותועבת כסילים סור מרע׃ 20[כ הלוך] [ק הולכ*] את־חכמים [כ וחכם] [ק יחכם] ורעה כסילים ירוע׃ 21 חטאים תרדף רעה ואת־צדיקים ישלם־טוב׃ 22 טוב ינחיל בני־בנים וצפון לצדיק חיל חוטא׃ 23 רב־אכל ניר ראשים ויש נספה בלא משפט׃ 24 חושך שבטו שונא בנו ואהבו שחרו מוסר׃ 25 צדיק אכל לשבע נפשו ובטן רשעים תחסר׃ ף Hebrew OT: BHS (Consonants Only) The text has been made available for scholarly, non-commercial applications. Please see the complete user declaration. For comparative study, where possible, chapter and verse numbers on Bible Hub sites are mapped to the traditional convention used by the KJV, NASB, NIV and others. Bible Hub