◄ T'hilim 13 ►
Psalm 13 WLC 1 למנצח מזמור לדוד׃ עד־אנה יהוה תשכחני נצח עד־אנה ׀ תסתיר את־פניך ממני׃ 2 עד־אנה אשית עצות בנפשי יגון בלבבי יומם עד־אנה ׀ ירום איבי עלי׃ 3 הביטה ענני יהוה אלהי האירה עיני פן־אישן המות׃ 4 פן־יאמר איבי יכלתיו צרי יגילו כי אמוט׃ 5 ואני ׀ בחסדך בטחתי יגל לבי בישועתך 6 אשירה ליהוה כי גמל עלי׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub