◄ T'hilim 57 ►
Psalm 57 BHS 1 למנצח אל־תשחת לדוד מכתם בברחו מפני־שאול במערה׃ חנני אלהים חנני כי בך חסיה נפשי ובצל־כנפיך אחסה עד יעבר הוות׃ 2 אקרא לאלהים עליון לאל גמר עלי׃ 3 ישלח משמים ויושיעני חרף שאפי סלה ישלח אלהים חסדו ואמתו׃ 4 נפשי בתוך לבאם אשכבה להטים בני־אדם שניהם חנית וחצים ולשונם חרב חדה׃ 5 רומה על־השמים אלהים על כל־הארץ כבודך׃ 6 רשת הכינו לפעמי כףף נפשי כרו לפני שיחה נפלו בתוכה סלה׃ 7 נכון לבי אלהים נכון לבי אשירה ואזמרה׃ 8 עורה כבודי עורה הנבל וכנור אעירה שחר׃ 9 אודך בעמים אדני אזמרך בל־אמים׃ 10 כי־גדל עד־שמים חסדך ועד־שחקים אמתך׃ 11 רומה על־שמים אלהים על כל־הארץ כבודך׃ Hebrew OT: BHS (Consonants Only) The text has been made available for scholarly, non-commercial applications. Please see the complete user declaration. For comparative study, where possible, chapter and verse numbers on Bible Hub sites are mapped to the traditional convention used by the KJV, NASB, NIV and others. Bible Hub