◄ T'hilim 63 ►
Psalm 63 BHS 1 מזמור לדוד בהיותו במדבר יהודה׃ אלהים אלי אתה אשחרך צמאה לך נפשי כמה לך בשרי בארץ־ציה ועיף בלי־מים׃ 2 כן בקדש חזיתיך לראות עזך וכבודך׃ 3 כי־טוב חסדך מחיים שפתי ישבחונך׃ 4 כן אברךך בחיי בשמך אשא כפי׃ 5 כמו חלב ודשן תשבע נפשי ושפתי רננות יהלל־פי׃ 6 אם־זכרתיך על־יצועי באשמרות אהגה־בך׃ 7 כי־היית עזרתה לי ובצל כנפיך ארןן׃ 8 דבקה נפשי אחריך בי תמכה ימינך׃ 9 והמה לשואה יבקשו נפשי יבאו בתחתיות הארץ׃ 10 יגירהו על־ידי־חרב מנת שעלים יהיו׃ 11 והמלך ישמח באלהים יתהלל כל־הנשבע בו כי יסכר פי דוברי־שקר׃ Hebrew OT: BHS (Consonants Only) The text has been made available for scholarly, non-commercial applications. Please see the complete user declaration. For comparative study, where possible, chapter and verse numbers on Bible Hub sites are mapped to the traditional convention used by the KJV, NASB, NIV and others. Bible Hub