◄ T'hilim 126 ►
Psalm 126 WLC 1 שיר המעלות בשוב יהוה את־שיבת ציון היינו כחלמים׃ 2 אז ימלא שחוק פינו ולשוננו רנה אז יאמרו בגוים הגדיל יהוה לעשות עם־אלה׃ 3 הגדיל יהוה לעשות עמנו היינו שמחים׃ 4 שובה יהוה את־ [שבותנו כ] (שביתנו ק) כאפיקים בנגב׃ 5 הזרעים בדמעה ברנה יקצרו׃ 6 הלוך ילך ׀ ובכה נשא משך־הזרע בא־יבוא ברנה נשא אלמתיו׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub