◄ T'hilim 30 ►
Psalm 30 BHS 1 מזמור שיר־חנכת הבית לדוד׃ ארוממך יהוה כי דליתני ולא־שמחת איבי לי׃ 2 יהוה אלהי שועתי אליך ותרפאני׃ 3 יהוה העלית מן־שאול נפשי חייתני [כ מיורדי] [ק מירדי]־בור׃ 4 זמרו ליהוה חסידיו והודו לזכר קדשו׃ 5 כי רגע באפו חיים ברצונו בערב ילין בכי ולבקר רנה׃ 6 ואני אמרתי בשלוי בל־אמוט לעולם׃ 7 יהוה ברצונך העמדתה להררי עז הסתרת פניך הייתי נבהל׃ 8 אליך יהוה אקרא ואל־אדני אתחןן׃ 9 מה־בצע בדמי ברדתי אל־שחת היודך עפר היגיד אמתך׃ 10 שמע־יהוה וחנני יהוה היה־עזר לי׃ 11 הפכת מספדי למחול לי פתחת שקי ותאזרני שמחה׃ 12 למען יזמרך כבוד ולא ידם יהוה אלהי לעולם אודך׃ Hebrew OT: BHS (Consonants Only) The text has been made available for scholarly, non-commercial applications. Please see the complete user declaration. For comparative study, where possible, chapter and verse numbers on Bible Hub sites are mapped to the traditional convention used by the KJV, NASB, NIV and others. Bible Hub