◄ Yob 26 ►
Job 26 BHS 1 ויען איוב ויאמר׃ 2 מה־עזרת ללא־כח הושעת זרוע לא־עז׃ 3 מה־יעצת ללא חכמה ותושיה לרב הודעת׃ 4 את־מי הגדת מלין ונשמת־מי יצאה ממך׃ 5 הרפאים יחוללו מתחת מים ושכניהם׃ 6 ערום שאול נגדו ואין כסות לאבדון׃ 7 נטה צפון על־תהו תלה ארץ על־בלי־מה׃ 8 צרר־מים בעביו ולא־נבקע עןן תחתם׃ 9 מאחז פני־כסה פרשז עליו עננו׃ 10 חק־חג על־פני־מים עד־תכלית אור עם־חשך׃ 11 עמודי שמים ירופפו ויתמהו מגערתו׃ 12 בכחו רגע הים [כ ובתובנתו] [ק ובתבונתו] מחץ רהב׃ 13 ברוחו שמים שפרה חללה* ידו נחש בריח׃ 14 הן־אלה קצות [כ דרכו] [ק דרכיו] ומה־שמץ דבר נשמע־בו ורעם [כ גבורתו] [ק גבורותיו*] מי יתבוןן׃ ס Hebrew OT: BHS (Consonants Only) The text has been made available for scholarly, non-commercial applications. Please see the complete user declaration. For comparative study, where possible, chapter and verse numbers on Bible Hub sites are mapped to the traditional convention used by the KJV, NASB, NIV and others. Bible Hub