◄ T'hilim 52 ►
Psalm 52 BHS 1 למנצח משכיל לדוד׃ בבוא דואג האדמי ויגד לשאול ויאמר לו בא דוד אל־בית אחימלך׃ מה־תתהלל ברעה הגבור חסד אל כל־היום׃ 2 הוות תחשב לשונך כתער מלטש עשה רמיה׃ 3 אהבת רע מטוב שקר מדבר צדק סלה׃ 4 אהבת כל־דברי־בלע לשון מרמה׃ 5 גם־אל יתצך לנצח יחתך ויסחך מאהל ושרשך מארץ חיים סלה׃ 6 ויראו צדיקים וייראו ועליו ישחקו׃ 7 הנה הגבר לא ישים אלהים מעוזו ויבטח ברב עשרו יעז בהותו׃ 8 ואני כזית רעןן בבית אלהים בטחתי בחסד־אלהים עולם ועד׃ 9 אודך לעולם כי עשית ואקוה שמך כי־טוב נגד חסידיך׃ Hebrew OT: BHS (Consonants Only) The text has been made available for scholarly, non-commercial applications. Please see the complete user declaration. For comparative study, where possible, chapter and verse numbers on Bible Hub sites are mapped to the traditional convention used by the KJV, NASB, NIV and others. Bible Hub