◄ T'hilim 85 ►
Psalm 85 WLC 1 למנצח ׀ לבני־קרח מזמור׃ רצית יהוה ארצך בת [שבות כ] (שבית ק) יעקב׃ 2 נשאת עון עמך כסית כל־חטאתם סלה׃ 3 אספת כל־עברתך השיבות מחרון אפך׃ 4 ובנו אלהי ישענו והפר כעסך עמנו׃ 5 הלעולם תאנף־בנו תמשך אפך לדר ודר׃ 6 הלא־אתה תשוב תחינו ועמך ישמחו־בך׃ 7 הראנו יהוה חסדך וישעך תתן־לנו׃ 8 אשמעה מה־ידבר האל ׀ יהוה כי ׀ ידבר שלום אל־עמו ואל־חסידיו ואל־ישובו לכסלה׃ 9 אך ׀ קרוב ליראיו ישעו לשכן כבוד בארצנו׃ 10 חסד־ואמת נפגשו צדק ושלום נשקו׃ 11 אמת מארץ תצמח וצדק משמים נשקף׃ 12 גם־יהוה יתן הטוב וארצנו תתן יבולה׃ 13 צדק לפניו יהלך וישם לדרך פעמיו׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub