◄ Hoshea 6 ►
Hosea 6 WLC 1 לכו ונשובה אל־יהוה כי הוא טרף וירפאנו יך ויחבשנו׃ 2 יחינו מימים ביום השלישי יקמנו ונחיה לפניו׃ 3 ונדעה נרדפה לדעת את־יהוה כשחר נכון מוצאו ויבוא כגשם לנו כמלקוש יורה ארץ׃ 4 מה אעשה־לך אפרים מה אעשה־לך יהודה וחסדכם כענן־בקר וכטל משכים הלך׃ 5 על־כן חצבתי בנביאים הרגתים באמרי־פי ומשפטיך אור יצא׃ 6 כי חסד חפצתי ולא־זבח ודעת אלהים מעלות׃ 7 והמה כאדם עברו ברית שם בגדו בי׃ 8 גלעד קרית פעלי און עקבה מדם׃ 9 וכחכי איש גדודים חבר כהנים דרך ירצחו־שכמה כי זמה עשו׃ 10 בבית ישראל ראיתי [שעריריה כ] (שערוריה ק) ם זנות לאפרים נטמא ישראל׃ 11 גם־יהודה שת קציר לך בשובי שבות עמי׃ פ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub