◄ T'hilim 148 ►
Psalm 148 WLC 1 הללו יה ׀ הללו את־יהוה מן־השמים הללוהו במרומים׃ 2 הללוהו כל־מלאכיו הללוהו כל־ [צבאו כ] (צבאיו׃ ק) 3 הללוהו שמש וירח הללוהו כל־כוכבי אור׃ 4 הללוהו שמי השמים והמים אשר ׀ מעל השמים׃ 5 יהללו את־שם יהוה כי הוא צוה ונבראו׃ 6 ויעמידם לעד לעולם חק־נתן ולא יעבור׃ 7 הללו את־יהוה מן־הארץ תנינים וכל־תהמות׃ 8 אש וברד שלג וקיטור רוח סערה עשה דברו׃ 9 ההרים וכל־גבעות עץ פרי וכל־ארזים׃ 10 החיה וכל־בהמה רמש וצפור כנף׃ 11 מלכי־ארץ וכל־לאמים רים וכל־שפטי ארץ׃ 12 בחורים וגם־בתולות זקנים עם־נערים׃ 13 יהללו ׀ את־שם יהוה כי־נשגב שמו לבדו הודו על־ארץ ושמים׃ 14 וירם קרן ׀ לעמו תהלה לכל־חסידיו לבני ישראל עם־קרבו הללו־יה׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub