◄ T'hilim 129 ►
Psalm 129 WLC 1 שיר המעלות רבת צררוני מנעורי יאמר־נא ישראל׃ 2 רבת צררוני מנעורי גם לא־יכלו לי׃ 3 על־גבי חרשו חרשים האריכו [למענותם כ] (למעניתם׃ ק) 4 יהוה צדיק קצץ עבות רשעים׃ 5 יבשו ויסגו אחור כל שנאי ציון׃ 6 יהיו כחציר גגות שקדמת שלף יבש׃ 7 שלא מלא כפו קוצר וחצנו מעמר׃ 8 ולא אמרו ׀ העברים ברכת־יהוה אליכם ברכנו אתכם בשם יהוה׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub