◄ T'hilim 110 ►
Psalm 110 WLC 1 לדוד מזמור נאם יהוה ׀ לאדני שב לימיני עד־אשית איביך הדם לרגליך׃ 2 מטה־עזך ישלח יהוה מציון רדה בקרב איביך׃ 3 עמך נדבת ביום חילך בהדרי־קדש מרחם משחר לך טל ילדתיך׃ 4 נשבע יהוה ׀ ולא ינחם אתה־כהן לעולם על־דברתי מלכי־צדק׃ 5 אדני על־ימינך מחץ ביום־אפו מלכים׃ 6 ידין בגוים מלא גויות מחץ ראש על־ארץ רבה׃ 7 מנחל בדרך ישתה על־כן ירים ראש׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub