◄ T'hilim 137 ►
Psalm 137 WLC 1 על נהרות ׀ בבל שם ישבנו גם־בכינו בזכרנו את־ציון׃ 2 על־ערבים בתוכה תלינו כנרותינו׃ 3 כי שם שאלונו שובינו דבריש־יר ותוללינו שמחה שירו לנו משיר ציון׃ 4 איך נשיר את־שיר־יהוה על אדמת נכר׃ 5 אם־אשכחך ירושלם תשכח ימיני׃ 6 תדבק־לשוני ׀ לחכי אם־לא אזכרכי אם־לא אעלה את־ירושלם על ראש שמחתי׃ 7 זכר יהוה ׀ לבני אדום את יום ירושלם האמרים ערו ׀ ערו עד היסוד בה׃ 8 בת־בבל השדודה אשרי שישלם־לך את־גמולך שגמלת לנו׃ 9 אשרי ׀ שיאחז ונפץ את־עלליך אל־הסלע׃ Hebrew OT: WLC (Consonants Only) For comparative study, where possible, chapter and verse numbers on Biblos.com sites are mapped to the traditional convention used by the KJV, NASB, NIV and others. Bible Hub